Viktor Orban și Benjamin Netanyahu sfidează împreună justiția internațională. Premierul Israelului merge în Ungaria și nu va fi arestat, deși ar trebui
Premierul Israelului, Benjamin Netanyahu, va ajunge în Ungaria, pentru o vizită oficială. Călătoria lui va începe miercuri, 2 aprilie, și va ține până duminică, 6 aprilie, scrie Jerusalem Post. Netanyahu nu va fi arestat și va putea să se întoarcă acasă. Omologul și gazda lui, Viktor Orban, a anunțat că nu va ține cont de mandatul de arestare emis de Curtea Penală Internațională.